
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1803 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 2070/4.7.2006 απόφασης 
του Δ.Σ του Οργανισμού με την οποία εγκρίνε- 
ται η υπ’ αριθμ. 195/24/4.7.2006 απόφαση της Επι¬ 
τροπής Διαχείρισης του ΛΑΕΚ και της υπ’ αριθμ. 
3018/58/8.11.2006 απόφασης του Δ.Σ του Οργανισμού 
με την οποία εγκρίνεται η υπ’ αριθμ. 272/42/1.11.2005 


απόφαση της Επιτροπής Διαχείρισης του ΛΑΕΚ 
σχετικά με την υλοποίηση «Ειδικού Προγράμματος 

Προώθησης ανέργων νέων στην απασχόληση». 1 

Πρόληψη τηςχρησιμοποίησηςτουχρηματοπιστωτικού 
συστήματος για τη νομιμοποίηση εσόδων 
από εγκληματικές δραστηριότητες και τη 

χρηματοδότηση της τρομοκρατίας. 2 

Συστάση και Λειτουργία Τεχνικής Υπηρεσίας της 
Ιερός Μητροπόλεως'Ελευθερουπόλεως. 3 


ΑΠΟΦΑΣΕΙ Σ 

(ΐ) 

Τροποποίηση της υπ’ αριθμ. 2070/4.7.2006 απόφασης 
του Δ.Σ του Οργανισμού με την οποία εγκρίνε- 
ται η υπ’ αριθμ. 195/24/4.7.2006 απόφαση της Επι¬ 
τροπής Διαχείρισης του ΛΑΕΚ και της υπ’ αριθμ. 
3018/58/8.11.2006 απόφασης του Δ.Σ του Οργανισμού 
με την οποία εγκρίνεται η υπ’ αριθμ. 272/42/1.11.2005 
απόφαση της Επιτροπής Διαχείρισης του ΛΑΕΚ σχε¬ 
τικά με την υλοποίηση «Ειδικού Προγράμματος Προ¬ 
ώθησης ανέργων νέων στην απασχόληση». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΟΡΓΑΝΙΣΜΟΥ ΑΠΑΣΧΟΛΗΣΗΣ 
ΕΡΓΑΤΙΚΟΥ ΔΥΝΑΜΙΚΟΥ 
(Αριθμ. απόφασης 3480/54/21.11.2006) 

Έχοντας υπόψη: 

1. Τις διατάξεις: 

Α. του ν. 2224/1994, άρθρα 14 και 15 

Β. του ν. 2336/1995, άρθρο 10 

Γ. του ν. 2434/1996, άρθρο 1 

Δ. του ν. 2956/2001, άρθρο 6 παρ. 7, άρθρο 8 παρ. 2 
εδ. ΙΔ, άρθρο 9 παρ.2 εδ. ΙΔ'. 

2. Την υπ’ αριθμ. 425/42/21.11.2006 απόφαση της Επι¬ 
τροπής Διαχείρισης του ΛΑΕΚ 


11 Δεκεμβρίου 2006 

3. Τη γνώμη των μελών του, αποφασίζει: 

1. Την τροποποίηση της υπ’ αριθμ. 195/24/24/4.7.2006 
απόφασης της Επιτροπής Διαχείρισης του ΛΑΕΚ η 
οποία εγκρίνεται με την υπ’ αριθμ. 2070/4.7.2006 από¬ 
φαση του Δ.Σ. του ΟΑΕΔ ως εξής: 

ΑΝΕΡΓΟΙ ΝΕΟΙ 

Οι παραπάνω δικαιούχοι του Προγράμματος θα πρέ¬ 
πει: 

Να είναι άνεργοι, επιδοτούμενοι ή μη, και να είναι 
εγγεγραμμένοι στα μητρώα ανέργων του Ο.Α.Ε.Δ.. προ¬ 
γενέστερα της 1.9.2006. 

2. Την τροποποίηση της παρ. 7 της υπ’ αριθμ. 272/42/ 
1.11.2005 απόφασης της Επιτροπής Διαχείρισης του ΛΑΕΚ 
η οποία εγκρίνεται με την υπ’ αριθμ. 3018/58/8.11.2005 από¬ 
φαση του Δ.Σ. του ΟΑΕΔ (ΦΕΚ 1551 /Β/9.11.2005) ως εξής: 

Μακροχρόνια άνεργοι ορίζονται οι άνεργοι που είναι 
εγγεγραμμένοι, κατά την ημερομηνία δημοσίευσης της 
παρούσας τροποποιητικής απόφασης στην Εφημερίδα 
της Κυβερνήσεως, από 6 μήνες και άνω όσοι είναι ηλι¬ 
κίας μέχρι 25 ετών και από 12 μήνες και άνω όσοι είναι 
ηλικίας 25 ετών και άνω. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 2006 

Ο Πρόεδρος του Δ.Σ. 

Γ. ΒΕΡΝΑΔΑΚΗΣ 

-♦- 

( 2 ) 

Πρόληψη της χρησιμοποίησης του χρηματοπιστωτι¬ 
κού συστήματος για τη νομιμοποίηση εσόδων από 
εγκληματικές δραστηριότητες και τη χρηματοδότη¬ 
ση της τρομοκρατίας. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 23/404/22.11.2006 
του Διοικητικού Συμβουλίου) 

Λαμβάνοντας υπόψη: 

1. Τα άρθρα 1, 4 παρ. 9β και 9γ του ν. 2331/1995 «Πρό¬ 
ληψη και καταστολή της νομιμοποίησης εσόδων από 
εγκληματικές δραστηριότητες και άλλες ποινικές δια¬ 
τάξεις -ολομέλεια Αρείου Πάγου - Διαιτησίες και άλλες 
διατάξεις» (ΦΕΚ 173Α), όπως τροποποιήθηκαν με τον ν. 
3424/2005 «Τροποποίηση, συμπλήρωση και αντικατάστα¬ 
ση διατάξεων του ν. 2331/1995 (ΦΕΚ 173Α) και προσαρ¬ 
μογή της ελληνικής νομοθεσίας στην 2001/97/ΕΚ Οδηγία 

του Ευρωπαϊκού Κοινοβουλίου και του Συμβουλίου για 
την πρόληψη της χρησιμοποίησης του χρηματοπιστω¬ 
τικού συστήματος με σκοπό τη νομιμοποίηση εσόδων 
από εγκληματικές δραστηριότητες και άλλες διατάξεις» 
(ΦΕΚ 305). 

2. Τις 40 Συστάσεις του ΡίπεποίαΙ Αοίίοπ Ταε1< Ρογοθ 
(ΡΑΤΡ) για τη νομιμοποίηση εσόδων από εγκληματικές 
δραστηριότητες και τις 9 Ειδικές Συστάσεις για τη χρη¬ 
ματοδότηση της τρομοκρατίας. 

3. Το άρθρο 90 του π.δ. 63/2005 (ΦΕΚ Α/98/2005) «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα», αποφασίζει ομόφωνα: 

Αρθρο 1 

Πεδίο Εφαρμογής 

1. Η απόφαση αυτή αφορά τις ακόλουθες εταιρίες 
(εφεξής οι «Εταιρίες»): 

(α) τις Ανώνυμες Εταιρείες παροχής επενδυτικών 
υπηρεσιών, 

(β) τις Ανώνυμες Εταιρείες επενδυτικής διαμεσολά- 
βησης, 

(γ) τις Ανώνυμες Εταιρείες διαχείρισης αμοιβαίων 
κεφαλαίων, 

(δ) τις Ανώνυμες Εταιρείες επενδύσεων χαρτοφυλα¬ 
κίου, 

(ε) τις Ανώνυμες Εταιρείες διαχείρισης αμοιβαίων κε¬ 
φαλαίων σε ακίνητη περιουσία, 

(στ) τις Ανώνυμες Εταιρείες επενδύσεων σε ακίνητη 
περιουσία. 

2. Η απόφαση αυτή αφορά επίσης τα διευθυντικά 
στελέχη, τους υπαλλήλους και γενικά όλα τα φυσικά 
πρόσωπα που παρέχουν επενδυτικές υπηρεσίες για λο¬ 
γαριασμό των Εταιρειών. 

Αρθρο 2 

Ορισμοί 

1. Ως «πραγματικός δικαιούχος» (όβηοίιοίαΙ οννηοή νο¬ 
είται το φυσικό πρόσωπο ή τα φυσικά πρόσωπα, τα 
οποία ελέγχουν τον πελάτη, ή το φυσικό πρόσωπο 
για λογαριασμό του οποίου διεξάγεται συναλλαγή ή 
δραστηριότητα. Ως «πραγματικός δικαιούχος» νοείται 
τουλάχιστον: 

(α) όσον αφορά τις εταιρείες: 

(ί) το φυσικό πρόσωπο ή τα φυσικά πρόσωπα, τα οποία 
ελέγχουν νομικό πρόσωπο, κατέχοντας, αμέσως ή εμ¬ 
μέσως, ή ελέγχοντας επαρκές ποσοστό των μετοχών ή 
των δικαιωμάτων ψήφου του εν λόγω νομικού προσώπου, 
μεταξύ άλλων μέσω μετοχών στον κομιστή, εκτός από 
εταιρεία που έχει νόμιμα εισαχθεί σε οργανωμένη αγορά 
χώρας η οποία έχει ενσωματώσει στο εθνικό της δίκαιο 
τις απαιτήσεις γνωστοποίησης σύμφωνα με την κοινοτι¬ 
κή νομοθεσία ή σε τρίτη χώρα στην οποία εφαρμόζονται 
ισότιμα διεθνή πρότυπα ποσοστό ύψους 25% συν μία 
μετοχή θεωρείται ότι πληροί το κριτήριο αυτό, 

(μ) το φυσικό πρόσωπο ή τα φυσικά πρόσωπα τα οποία 
ασκούν κατ’ άλλο τρόπο έλεγχο στη διαχείριση νομικού 
προσώπου 

(β) όσον αφορά νομικά πρόσωπα και εμπιστεύματα 
που διαχειρίζονται ή διανέμουν κεφάλαια: 

(ί) όταν οι μελλοντικοί δικαιούχοι έχουν προσδιορισθεί 
ήδη, το φυσικό πρόσωπο ή τα φυσικά πρόσωπα που 


δικαιούνται το 25% ή περισσότερο των περιουσιακών 
στοιχείων νομικού προσώπου ή εμπιστεύματος, 

(μ) όταν τα άτομα που αποτελούν δικαιούχους του νο¬ 
μικού προσώπου ή εμπιστεύματος δεν έχουν προσδιορι- 
σθεί ακόμη, η κατηγορία προσώπων προς το συμφέρον 
της οποίας έχει κυρίως συσταθεί ή δραστηριοποιείται 
το νομικό πρόσωπο ή το εμπίστευμα, 

(μι) το φυσικό πρόσωπο ή τα φυσικά πρόσωπα που 
ασκούν έλεγχο στο 25% ή περισσότερο των περιου¬ 
σιακών στοιχείων του νομικού προσώπου ή εμπιστεύ- 
ματος, 

2. Ως «πολιτικώς εκτεθειμένα πρόσωπα» (ΡοΙίίίοαΙΙγ 
Εχροεοά ΡθΓδοπε) νοούνται τα φυσικά πρόσωπα, στα 
οποία έχει ή είχε ανατεθεί σημαντικό δημόσιο λειτούρ¬ 
γημα, και οι άμεσοι στενοί συγγενείς τους ή τα πρό¬ 
σωπα που είναι γνωστά ως στενοί συνεργάτες των 
προσώπων αυτών. 

3. Ως «επιχειρηματική σχέση» νοείται η επιχειρηματική, 
επαγγελματική ή εμπορική σχέση η οποία συνδέεται 
με τις επαγγελματικές δραστηριότητες των Εταιρειών, 
περιλαμβανομένης ιδίως της παροχής κύριων ή πα¬ 
ρεπόμενων επενδυτικών υπηρεσιών και της διάθεσης 
μεριδίων οργανισμών συλλογικών επενδύσεων και η 
οποία αναμενόταν κατά το χρόνο σύναψης της να έχει 
κάποια διάρκεια. 

Αρθρο 3 

Υποχρέωση Δέουσας Επιμέλειας 

1. Οι Εταιρείες εφαρμόζουν τα μέτρα δέουσας επιμέ¬ 
λειας ως προς τον πελάτη: 

(α) πριν συνάψουν ή τροποποιήσουν επιχειρηματικές 
σχέσεις και ιδίως πριν καταρτίσουν ή τροποποιήσουν 
σύμβαση για την παροχή επενδυτικών υπηρεσιών, 

(β) όταν διενεργούν συναλλαγές που ανέρχονται σε 
ποσό ίσο ή μεγαλύτερο από 15.000 Ευρώ ανεξάρτητα 
από το αν η συναλλαγή διενεργείται με μία μόνη πρά¬ 
ξη ή με περισσότερες μεταξύ των οποίων φαίνεται να 
υπάρχει κάποια σχέση, 

(γ) όταν υπάρχει υπόνοια νομιμοποίησης εσόδων 
από εγκληματικές δραστηριότητες ή χρηματοδότησης 
της τρομοκρατίας ανεξάρτητα από κάθε παρέκκλιση, 
εξαίρεση ή κατώτατο όριο ποσού, (δ) όταν υπάρχουν 
αμφιβολίες για την ακρίβεια ή την καταλληλότητα των 
δεδομένων που έχουν συγκεντρωθεί στο παρελθόν για 
την εξακρίβωση της ταυτότητας του πελάτη. 

2. Οι Εταιρείες απαγορεύεται να τηρούν λογαρια¬ 
σμούς που δεν αναφέρουν το όνομα του πελάτη που 
είναι δικαιούχος του λογαριασμού (ανώνυμους λογα¬ 
ριασμούς). 

Άρθρο 4 

Μέτρα Δέουσας Επιμέλειας 

1. Τα μέτρα δέουσας επιμέλειας ως προς τον πελάτη 
περιλαμβάνουν τουλάχιστον: 

(α) την εξακρίβωση και τον έλεγχο της ταυτότητας 
του πελάτη και τουλάχιστον των στοιχείων που αναφέ- 
ρονται στο Παράρτημα I, βάσει εγγράφων, δεδομένων ή 
πληροφοριών από αξιόπιστη και ανεξάρτητη πηγή 
(β) την εξακρίβωση, εφόσον συντρέχει περίπτωση, της 
ταυτότητας του πραγματικού δικαιούχου και τη λήψη 
ευλογών μέτρων αναλόγως του βαθμού κινδύνου για τον 
έλεγχο της ταυτότητας του ώστε να διασφαλίζεται ότι 
οι Εταιρείες γνωρίζουν τον πραγματικό δικαιούχο όσον 

αψορά τα νομικά πρόσωπα και τα εμπιστεύματα, τη 
λήψη ευλογών μέτρων αναλόγως του βαθμού κινδύνου 
για να γίνει κατανοητή η διάρθρωση της κυριότητας 
και του ελέγχου του πελάτη 
(γ) τη συλλογή πληροφοριών για τον σκοπό και τον 
σχεδιαζόμενο χαρακτήρα της επιχειρηματικής σχέσης 
(δ) την άσκηση συνεχούς εποπτείας όσον αφορά την 
επιχειρηματική σχέση, με ενδελεχή εξέταση των συναλ¬ 
λαγών που πραγματοποιούνται κατά τη διάρκεια αυτής 
της σχέσης, προκειμένου να εξασφαλίζεται ότι οι συναλ¬ 
λαγές που διενεργούνται συνάδουν με τις πληροφορίες 
που έχουν οι Εταιρείες σχετικά με τον πελάτη, την επι¬ 
χειρηματική του δραστηριότητα το προφίλ του κινδύνου, 
και, εφόσον απαιτείται, σχετικά με την προέλευση των 
κεφαλαίων, καθώς και η διασφάλιση της τήρησης ενημε¬ 
ρωμένων των εγγράφων, δεδομένων ή πληροφοριών. 

2. Τα μέτρα δέουσας επιμέλειας αφορούν όλους τους 
δικαιούχους σε περίπτωση κοινού λογαριασμού. 

3. Οι Εταιρείες μπορούν να καθορίζουν ανάλογα με 
τον βαθμό κινδύνου την έκταση των μέτρων δέουσας 
επιμέλειας και τη συχνότητα παρακολούθησής του κατά 
πόσον οι συναλλαγές που πραγματοποιούνται συνάδουν 
με τις πληροφορίες που έχουν οι Εταιρείες για τον πε¬ 
λάτη. Ο βαθμός κινδύνου εξαρτάται ενδεικτικά από: 

(α) το είδος του πελάτη, 

(β) τον σκοπό και τον σχεδιαζόμενο χαρακτήρα της 
επιχειρηματικής σχέσης με τον πελάτη, 

(γ) τις παρεχόμενες επενδυτικές υπηρεσίες, 

(δ) τα χρηματοπιστωτικά μέσα στα οποία αφορά η 
παροχή των υπηρεσιών ή της συγκεκριμένης συναλ¬ 
λαγής, και 

(ε) την προέλευση των κεφαλαίων. 

4. Οι Εταιρείες προβαίνουν στην κατάταξη των πελα¬ 
τών τους σε δύο (2) τουλάχιστον κατηγορίες κινδύνου 
βάσει κριτηρίων, τα οποία αντανακλούν τις πιθανές 
αιτίες κινδύνων. Η κατάταξη αυτή γίνεται με έγγραφη 
ανάλυση κινδύνου ανά πελάτη. 

5. Οι Εταιρείες πρέπει να είναι σε θέση να αποδεί¬ 
ξουν ότι η έκταση των μέτρων είναι ανάλογη με τους 
κινδύνους νομιμοποίησης εσόδων από εγκληματικές 
δραστηριότητες και χρηματοδότησης της τρομοκρατίας 
που ενέχει κάθε επιχειρηματική σχέση και συναλλαγή. 

Άρθρο 5 

Χρόνος Εφαρμογής Μέτρων Δέουσας Επιμέλειας 

1. Η εξακρίβωση της ταυτότητας του πελάτη και του 
πραγματικού δικαιούχου πραγματοποιείται πριν τη σύ¬ 
ναψη επιχειρηματικών σχέσεων και σε κάθε περίπτωση 
πριν από τη διενέργεια συναλλαγών. 

2. Κατά παρέκκλιση από την προηγούμενη παράγραφο 
επιτρέπεται να ολοκληρώνεται η εξακρίβωση της ταυ¬ 
τότητας του πελάτη και του πραγματικού δικαιούχου 
κατά τη σύναψη επιχειρηματικών σχέσεων, εφόσον αυτό 
απαιτείται για να μη διακοπεί η ομαλή παροχή υπη¬ 
ρεσιών και εφόσον ο κίνδυνος νομιμοποίησης εσόδων 
από εγκληματικές δραστηριότητες ή χρηματοδότησης 
της τρομοκρατίας εκτιμάται ότι είναι μικρός. Στις πε¬ 
ριπτώσεις αυτές, οι εν λόγω διαδικασίες περατώνονται 
το συντομότερο δυνατόν μετά την αρχική επαφή και 
πάντως εντός 30 ημερών το αργότερο. 

3. Οι Εταιρείες, στις περιπτώσεις κατά τις οποίες δεν 
μπορούν να συμμορφωθούν προς τις διαδικασίες της 
δέουσας επιμέλειας οφείλουν να μην εκτελέσουν τη 


συναλλαγή, να διακόψουν την επιχειρηματική σχέση με 
τον πελάτη και να εξετάσουν την δυνατότητα υποβολής 
αναφοράς στον αρμόδιο φορέα για τη νομιμοποίηση 
εσόδων από εγκληματικές δραστηριότητες. 

4. Οι Εταιρείες εφαρμόζουν τις διαδικασίες δέου¬ 
σας επιμέλειας και ως προς υφιστάμενους πελάτες σε 
περιοδική βάση ανάλογα με τον βαθμό κινδύνου κάθε 
πελάτη καθώς και σε έκτακτη βάση την κατάλληλη 
χρονική στιγμή. Ενδεικτικά παραδείγματα κατάλληλης 
χρονικής στιγμής είναι: 

(α) όταν ο πελάτης κάνει μία σημαντική για τα δεδο¬ 
μένα του συναλλαγή, 

(β) όταν επέλθει μία ουσιαστική αλλαγή στα στοιχεία 
του πελάτη, 

(γ) όταν αλλάξει ο τρόπος που κινείται ο λογαριασμός 
του πελάτη, 

(δ) όταν η Εταιρεία αντιληφθεί ότι λείπουν αρκετές 
πληροφορίες για έναν υφιστάμενο πελάτη. 

Άρθρο 6 

Απλουστευμένη Δέουσα Επιμέλεια 
ως προς τον πελάτη 

1. Οι Εταιρείες μπορούν να μην τηρούν τις διαδικασίες 
δέουσας επιμέλειας ως προς πελάτη, που προβλέπονται 
από τις παραγράφους 1 στοιχεία (α), (β) και (δ), 3 και 5 
του άρθρου 4, όταν ο πελάτης είναι: 

(α) πιστωτικό ίδρυμα ή χρηματοπιστωτικός οργανι¬ 
σμός κράτους μέλους της Ευρωπαϊκής Ένωσης, ή πι¬ 
στωτικό ίδρυμα ή χρηματοπιστωτικός οργανισμός που 
ευρίσκεται σε τρίτη χώρα η οποία επιβάλλει απαιτή¬ 
σεις ισοδύναμες προς αυτές που προβλέπει η κοινοτική 
νομοθεσία και υπόκειται σε εποπτεία όσον αφορά τη 
συμμόρφωση του προς τις απαιτήσεις αυτές, 

(β) εταιρεία της οποίας οι κινητές αξίες έχουν ει- 
σαχθεί προς διαπραγμάτευση σε οργανωμένη αγορά 
σε κράτος μέλος της Ευρωπαϊκής Ένωσης ή σε τρίτη 
χώρα που υπόκεινται σε απαιτήσεις διαφάνειας που 
είναι ισοδύναμες με τις προβλεπόμενες από την κοινο¬ 
τική νομοθεσία, 

(γ) εθνικές δημόσιες αρχές. 

2. Στις περιπτώσεις της προηγούμενης παραγράφου, 
οι Εταιρείες συγκεντρώνουν, σε κάθε περίπτωση, επαρ¬ 
κείς πληροφορίες και διαπιστώνουν εγγράφως με ανα¬ 
φορά του αρμόδιου στελέχους ότι ο πελάτης μπορεί 
να εξαιρεθεί. 

Άρθρο 7 

Αυξημένη Δέουσα Επιμέλεια ως προς τον πελάτη 

Οι Εταιρείες εφαρμόζουν, ανάλογα με το βαθμό κινδύ¬ 
νου, αυξημένα μέτρα δέουσας επιμέλειας ως προς τον 
πελάτη, επιπλέον των μέτρων που αναφέρονται στο 
άρθρο 4, στις περιπτώσεις οι οποίες, λόγω της φύσης 
τους, μπορούν να παρουσιάσουν υψηλότερο κίνδυνο 
νομιμοποίησης εσόδων από εγκληματικές δραστηριό¬ 
τητες ή χρηματοδότησης της τρομοκρατίας. Ενδεικτι¬ 
κά οι Εταιρείες εφαρμόζουν αυξημένα μέτρα δέουσας 
επιμέλειας σε ασυνήθιστα είδη συναλλαγών που πραγ¬ 
ματοποιούνται χωρίς προφανή οικονομικό λόγο καθώς 
και στις περιπτώσεις που η χρήση ορισμένων χρηματο¬ 
πιστωτικών μέσων ή οι συναλλαγές που καταρτίζονται 
ενδέχεται να ευνοούν την ανωνυμία. Σε κάθε περίπτωση 

οι Εταιρείες εφαρμόζουν αυξημένα μέτρα δέουσας επι¬ 
μέλειας στις περιπτώσεις των άρθρων 8 έως 10. 

Άρθρο 8 

Μη αυτοπρόσωπη παρουσία πελάτη 

Όταν ο πελάτης δεν είναι παρών για να εξακριβωθεί 
η ταυτότητά του, οι Εταιρείες λαμβάνουν ειδικά και 
κατάλληλα μέτρα για αντιστάθμιση του υψηλότερου 
κινδύνου και τουλάχιστον προβαίνουν στην εξακρίβωση 
της ταυτότητας του πελάτη με πρόσθετα αποδεικτικά 
έγγραφα, δεδομένα ή πληροφορίες, όπως ενδεικτικά: 

(α) ζητούν την προσκόμιση πρόσθετων αποδεικτικών 
στοιχείων, 

(β) λαμβάνουν συμπληρωματικά μέτρα για την εξακρί¬ 
βωση ή πιστοποίηση των υποβληθέντων στοιχείων, 

(γ) λαμβάνουν επιβεβαιωτική πιστοποίηση από δημό¬ 
σια αρχή, πιστωτικό ίδρυμα ή χρηματοπιστωτικό οργα¬ 
νισμό που λειτουργεί σε κράτος μέλος της Ευρωπαϊκής 
Ένωσης, 

(δ) ζητούν η πρώτη πληρωμή, στο πλαίσιο της επιχει¬ 
ρηματικής σχέσης ή κάθε πληρωμή στο πλαίσιο των 
μεμονωμένων συναλλαγών, να πραγματοποιηθεί μέσω 
λογαριασμού ο οποίος έχει ανοιχθεί στο όνομα του 
πελάτη και τηρείται σε πιστωτικό ίδρυμα που λειτουργεί 
σε χώρα-μέλος της Ευρωπαϊκής Ένωσης, 

(ε) επαληθεύουν ότι η εταιρεία ή ο οργανισμός κατ’ 
αρχήν λειτουργεί στην διεύθυνση των γραφείων δια¬ 
χείρισης που έχει δηλωθεί. 

Άρθρο 9 

Πολιτικώς Εκτεθειμένα Πρόσωπα 

Όταν οι Εταιρείες προβαίνουν σε συναλλαγές ή συνά¬ 
πτουν επιχειρηματικές σχέσεις με πολιτικώς εκτεθειμέ¬ 
να πρόσωπα που διαμένουν σε τρίτη εκτός Ευρωπαϊκής 
Ένωσης χώρα οφείλουν: 

(α) να διαθέτουν κατάλληλες διαδικασίες ανάλογα με 
τον βαθμό κινδύνου για να καθορίζουν εάν ο πελάτης 
είναι πολιτικώς εκτεθειμένο πρόσωπο 
(β) να απαιτούν την έγκριση από ανώτερα διοικητικά 
στελέχη της Εταιρείας για τη σύναψη επιχειρηματικών 
σχέσεων με τους πελάτες αυτούς 
(γ) να λαμβάνουν επαρκή μέτρα για να καθορίσουν 
την προέλευση των κεφαλαίων τα οποία αφορά η επι¬ 
χειρηματική σχέση ή η συναλλαγή 
(δ) να διενεργούν αυξημένη και συνεχή παρακολού¬ 
θηση της επιχειρηματικής σχέσης. 

Άρθρο 10 
Νομικά Πρόσωπα 

1. Όταν ο πελάτης είναι νομικό πρόσωπο εκτός των 
εταιρειών της παραγράφου (β) του άρθρου 6 οι Εταιρείες 
λαμβάνουν τα κατάλληλα μέτρα ώστε να διαπιστώσουν 
τον τρόπο λειτουργίας του νομικού προσώπου καθώς 
και ποιος ασκεί ουσιαστικά τον έλεγχο σε αυτό. 

2. Όταν ο πελάτης είναι εταιρεία με ανώνυμες μετοχές 
οι Εταιρείες τουλάχιστον: 

(α) διαπιστώνουν την πραγματική ταυτότητα και την 
οικονομική κατάσταση των πραγματικών δικαιούχων 
της εταιρείας πριν το άνοιγμα του λογαριασμού, με τη 
βοήθεια αξιόπιστων και ανεξάρτητων πηγών ή και με 
επίσκεψη στα γραφεία της εταιρείας, 

(β) αν υπάρξει αλλαγή στους πραγματικούς δικαιούχους 
εξετάζουν τη συνέχιση της επιχειρηματικής σχέσης. 


3. Όταν ο πελάτης είναι υπεράκτια εταιρεία (οίίεΐτοΐ'θ) 
οι Εταιρείες πέραν των μέτρων της προηγούμενης πα¬ 
ραγράφου λαμβάνουν κατά τη σύναψη επιχειρηματικών 
σχέσεων και ιδίως κατά την κατάρτιση της σύμβασης 
παροχής επενδυτικών υπηρεσιών, δήλωση του πελάτη 
σχετικά με την ταυτότητα του πραγματικού δικαιού¬ 
χου και την σχέση που συνδέει τον πελάτη με τον 
πραγματικό δικαιούχο, σύμφωνα με το συνημμένο στην 
παρούσα Παράρτημα II. Για τον καθορισμό των χωρών 
στις οποίες λειτουργούν εξωχώριες εταιρείες λαμβά- 
νεται υπόψη η απόφαση του Υφυπουργού Οικονομικών 
1108437/2565/ΔΟΣ (ΦΕΚ Β. 1590/16.11.2005). Η Εταιρεία 
εφαρμόζει τα μέτρα δέουσας επιμέλειας και ως προς 
τον πραγματικό δικαιούχο. 

4. Όταν ο πελάτης είναι νομικό πρόσωπο ή ένωση προ¬ 
σώπων μη κερδοσκοπικού χαρακτήρα, οι Εταιρείες: 

(α) βεβαιώνονται για τη νομιμότητα των καταστατικών 
σκοπών του πελάτη, 

(β) διασφαλίζουν ότι η επιχειρηματική σχέση ή οι συ¬ 
ναλλαγές εμπίπτουν στους καταστατικούς σκοπούς του 
πελάτη. 

Άρθρο 11 

Εφαρμογή των μέτρων δέουσας επιμέλειας 
από τρίτα μέρη 

1. Οι Εταιρείες μπορούν να βασίζονται σε τρίτα μέρη 
για την εκπλήρωση της υποχρέωσης δέουσας επιμέλει¬ 
ας του άρθρου 4 ως προς τον πελάτη. Η τελική ευθύνη 
για την εκπλήρωση της υποχρέωσης δέουσας επιμέλει¬ 
ας βαρύνει σε κάθε περίπτωση τις ίδιες τις Εταιρείες 
που βασίζονται σε τρίτο μέρος. 

2. Ως «τρίτα μέρη» νοούνται άλλες Εταιρείες ή πιστω¬ 
τικά ιδρύματα που έχουν την έδρα τους στην Ελλάδα 
ή σε άλλο κράτος μέλος ή ισοδύναμα νομικά πρόσωπα 
που έχουν την έδρα τους σε τρίτη χώρα, εφόσον: 

(α) υπόκεινται σε υποχρεωτική επαγγελματική κατα- 
χώρηση αναγνωρισμένη από το νόμο και 

(β) εφαρμόζουν ισοδύναμα μέτρα δέουσας επιμέλειας 
ως προς τον πελάτη και την φύλαξη αρχείων και υπό- 
κεινται σε εποπτεία, όσον αφορά τη συμμόρφωσή τους 
προς τις εν λόγω απαιτήσεις. 

3. Οι Εταιρείες μπορούν να αναγνωρίζουν και να βασί¬ 
ζονται στο αποτέλεσμα των διαδικασιών δέουσας επι¬ 
μέλειας ως προς πελάτη σύμφωνα με την παράγραφο 
1 εφόσον τα τρίτα μέρη δεσμεύονται να θέτουν αμέσως 
στη διάθεση των Εταιρειών τις πληροφορίες που έχουν 
συλλέξει σύμφωνα με τα άρθρα 4 έως 10 καθώς και τα 
αντίγραφα των δεδομένων εξακρίβωσης και ελέγχου 
της ταυτότητας του πελάτη ή του πραγματικού δικαι¬ 
ούχου και άλλα συναφή έγγραφα. 

4. Οι Εταιρείες οφείλουν να διαπιστώνουν εγγράφως 
με αιτιολογημένη έκθεση του αρμόδιου στελέχους τη 
συνδρομή των προϋποθέσεων του άρθρου αυτού. 

5. Δεν θεωρούνται τρίτα μέρη φυσικά ή νομικά πρόσω¬ 
πα που συνδέονται με τις Εταιρείες με σχέση εξωτερικής 
ανάθεσης (ουΙεουΐΌίπρ) ή αντιπροσώπευσης (αροπογ). 

Άρθρο 12 

Ύποπτες Συναλλαγές 

1. Ως ύποπτη συναλλαγή νοείται εν γένει εκείνη που 
μπορεί να θεωρηθεί ότι είναι ασυμβίβαστη με τις γνω¬ 
στές και νόμιμες εργασίες του πελάτη ή τις προσωπικές 

του δραστηριότητες ή με το συνηθισμένο κύκλο εργα¬ 
σιών του συγκεκριμένου λογαριασμού. 

2. Οι Εταιρείες οφείλουν να εξετάζουν με ιδιαίτερη 
προσοχή κάθε ύποπτη συναλλαγή. Σε κάθε περίπτωση 
οι Εταιρείες εξετάζουν τις επιχειρηματικές σχέσεις και 
συναλλαγές με πελάτες που προέρχονται από χώρες 
που χαρακτηρίζονται από τη ΡΑΤΡ ως μη συνεργαζό- 
μενες χώρες. 

3. Τα αποτελέσματα της εξέτασης των ύποπτων συ¬ 
ναλλαγών τηρούνται εγγράφως ή σε ηλεκτρονική μορφή 
με την επιφύλαξη της παραγράφου 4 του άρθρου 13. 
Οι σχετικές αναφορές των υπαλλήλων πρέπει να είναι 
αιτιολογημένες και καταχωρούνται σε ειδικό αρχείο 
και φέρουν ημερομηνία και την υπογραφή του υπαλ¬ 
λήλου. 

Άρθρο 13 
Τήρηση Αρχείου 

1. Οι Εταιρείες οφείλουν να τηρούν για πέντε του¬ 
λάχιστον χρόνια, εκτός αν επιβάλλεται από διάταξη 
νόμου η τήρησή τους για μεγαλύτερο χρονικό διάστη¬ 
μα, από τη λήξη των σχέσεών τους με τους πελάτες 
όσον αφορά τις συμβάσεις και από τη διενέργεια της 
τελευταίας συναλλαγής, όσον αφορά τις συναλλαγές, 
τα στοιχεία τα σχετικά με τις παραπάνω συμβάσεις και 
συναλλαγές όπως ενδεικτικά νομιμοποιητικά έγγραφα, 
φωτοαντίγραφα εγγράφων με βάση τα οποία έγινε η 
πιστοποίηση της ταυτότητας του πελάτη και παραστα¬ 
τικά συναλλαγών. 

2. Στο πλαίσιο της συμμόρφωσής τους με την υπο¬ 
χρέωση της προηγούμενης παραγράφου οι Εταιρείες 
φυλάσσουν τουλάχιστον τα παρακάτω στοιχεία: 

(α) την ταυτότητα του πελάτη, η οποία περιλαμβάνει 
ονοματεπώνυμο, διεύθυνση, τηλέφωνο, επάγγελμα, επαγ¬ 
γελματική διεύθυνση, ΑΦΜ και υπόδειγμα υπογραφής, 
(β) τον αριθμό λογαριασμού παροχής επενδυτικών 
υπηρεσιών, 

(γ) την ταυτότητα των πραγματικών δικαιούχων, 

(δ) την ταυτότητα των προσώπων που είναι εξουσιο¬ 
δοτημένα να ενεργούν για λογαριασμό του πελάτη, 

(ε) τα στοιχεία που αφορούν στον όγκο και τις συ¬ 
ναλλαγές που διεξάγονται, 

(στ) τους συνδεδεμένους τραπεζικούς λογαριασμούς 
του πελάτη, 

(ζ) την προέλευση των κεφαλαίων, 

(η) τον τρόπο με τον οποίο τα χρήματα έχουν κατα¬ 
τεθεί ή αναληφθεί, δηλαδή μετρητά, επιταγές, ηλεκτρο¬ 
νικά εμβάσματα κ.τ.λ., 

(θ) την ταυτότητα του προσώπου που έδωσε εντολή 
για την κατάρτιση συναλλαγής, 

(ι) τον προορισμό των χρημάτων, 

(ια) τη φύση των οδηγιών που έχουν δοθεί από τον 
πελάτη. 

3. Οι Εταιρείες διαθέτουν πληροφοριακά συστήμα¬ 
τα ή διαδικασίες που να τους δίνουν τη δυνατότητα 
να μπορούν να ανταποκριθούν πλήρως και ταχέως σε 
ερώτημα της Εθνικής Αρχής, ως προς το εάν διατηρούν 
ή είχαν διατηρήσει κατά τη διάρκεια των τελευταίων 
πέντε ετών επιχειρηματική σχέση με συγκεκριμένα φυ¬ 
σικά ή νομικά πρόσωπα καθώς και ως προς το είδος 
αυτής της επιχειρηματικής σχέσης. 

4. Οι Εταιρείες φυλάσσουν για χρονικό διάστημα του¬ 
λάχιστον πέντε ετών τα στοιχεία και τα αρχεία, που 


αποδεικνύουν τη συμμόρφωσή τους με τις υποχρεώσεις, 
που προβλέπονται στην απόφαση αυτή. Η τήρηση των 
στοιχείων και αρχείων μπορεί να γίνεται και σε ηλε¬ 
κτρονική μορφή, υπό την προϋπόθεση ότι τα σχετικά 
πληροφοριακά συστήματα πληρούν όρους ελεγχόμε¬ 
νης πρόσβασης, χρήσης κωδικού ταυτοποίησης χρήστη 
(υεβΓ Ιϋ) και ημερομηνίας. 

Αρθρο 14 

Υπεύθυνος Συμμόρφωσης 

1. Ο Υπεύθυνος Συμμόρφωσης για την πρόληψη της 
νομιμοποίησης εσόδων από εγκληματικές δραστηριότη¬ 
τες και της χρηματοδότησης της τρομοκρατίας έχει την 
ευθύνη γενικής παρακολούθησης της συμμόρφωσης της 
Εταιρείας με τις υποχρεώσεις της για την πρόληψη της 
χρησιμοποίησης του χρηματοπιστωτικού συστήματος 
για τη νομιμοποίηση εσόδων από εγκληματικές δραστη¬ 
ριότητες και τη χρηματοδότηση της τρομοκρατίας. 

2. Ο Υπεύθυνος Συμμόρφωσης έχει τουλάχιστον τα 
παρακάτω καθήκοντα: 

(α) Λαμβάνει από υπαλλήλους της Εταιρείας αναφορές 
με πληροφορίες οι οποίες δημιουργούν την πεποίθηση 
ή υποψία για νομιμοποίηση εσόδων από εγκληματικές 
δραστηριότητες ή χρηματοδότηση της τρομοκρατίας, 
όπως ενδεικτικά αναφορές για ύποπτες συναλλαγές. 
Οι αναφορές των υπαλλήλων καταχωρούνται σε ειδι¬ 
κό αρχείο και φέρουν ημερομηνία και υπογραφή του 
υπαλλήλου. 

β) Αξιολογεί και εξετάζει τις πληροφορίες με αναφορά 
σε άλλες διαθέσιμες πηγές. Η αξιολόγηση των πληρο¬ 
φοριών που περιέχονται στις αναφορές που υποβάλλο¬ 
νται στον Υπεύθυνο Συμμόρφωσης για την πρόληψη της 
νομιμοποίησης εσόδων από εγκληματικές δραστηριό¬ 
τητες και τη χρηματοδότηση της τρομοκρατίας πρέπει 
να γίνεται σε ιδιαίτερο έντυπο, το οποίο πρέπει επίσης 
να αρχειοθετείται στο σχετικό φάκελο. Εάν από την 
αξιολόγηση αποφασίσει να αναφέρει τις πληροφορίες 
στην Εθνική Αρχή, τότε πρέπει να ετοιμάσει αναφορά η 
οποία πρέπει να υποβληθεί στην Εθνική Αρχή το συντο¬ 
μότερο δυνατό. Εάν ως αποτέλεσμα της αξιολόγησης 
αποφασίσει να μην προβεί σε αναφορά στην Εθνική 
Αρχή, τότε πρέπει να αιτιολογήσει, στο σχετικό φάκελο, 
πλήρως τους λόγους για αυτήν την απόφαση. 

(γ) Ενεργεί ως το πρώτο σημείο επαφής με την Εθνική 
Αρχή τόσο κατά την έναρξη όσο και καθ’ όλη τη διάρ¬ 
κεια της διερεύνησης της υπόθεσης που εξετάζεται 
μετά την υποβολή της γραπτής αναφοράς, ανταποκρί- 
νεται σε όλα τα ερωτήματα και τις ζητούμενες διευκρι- 
νήσεις της Εθνικής Αρχής και αποφασίζει κατά πόσον 
τα ερωτήματα/ διευκρινίσεις σχετίζονται άμεσα με την 
αναφορά που έχει υποβάλει οπότε και παρέχει όλες τις 
ζητούμενες πληροφορίες και συνεργάζεται πλήρως με 
την Εθνική Αρχή. 

Άρθρο 15 

Εσωτερικές Διαδικασίες 

1. Οι Εταιρείες θεσπίζουν επαρκείς και κατάλληλες 
διαδικασίες ώστε να προλαμβάνουν και να εμποδίζουν 
τη διενέργεια συναλλαγών που συνδέονται με τη νομι¬ 
μοποίηση εσόδων από εγκληματικές δραστηριότητες ή 
τη χρηματοδότηση της τρομοκρατίας. 

2. Οι διαδικασίες αφορούν τουλάχιστον: 

(α) τη δέουσα επιμέλεια ως προς πελάτες, 

(β) την αναφορά ύποπτων συναλλαγών, 

(γ) τη φύλαξη αρχείων, 

(δ) τον εσωτερικό έλεγχο, 

(ε) την αξιολόγηση κινδύνου πελατών, επιχειρηματικών 
σχέσεων και συναλλαγών, 

(στ) τη διαχείριση κινδύνου, 

(ζ) τη διαχείριση της συμμόρφωσης, και 
(η) την κατανομή καθηκόντων και ευθυνών. 

3. Οι εξωτερικοί ελεγκτές της Εταιρείας υποβάλλουν 
κάθε δύο χρόνια έκθεση η οποία αξιολογεί την επάρκεια 
και αποτελεσματικότητα της λειτουργίας του συστήμα¬ 
τος πρόληψης των διαδικασιών για την αποτροπή νομι¬ 
μοποίησης εσόδων από εγκληματικές δραστηριότητες 
και τη χρηματοδότηση της τρομοκρατίας. Αντίγραφο 
της έκθεσης υποβάλλεται στην Επιτροπή Κεφαλαια¬ 
γοράς. 

Άρθρο 16 

Παροχή Πληροφοριών 

1. Οι Εταιρείες υποβάλλουν στην Επιτροπή Κεφαλαι¬ 
αγοράς εντός μηνός από την έναρξη ισχύος της από¬ 
φασης αυτής: 

(α) Το ονοματεπώνυμο, τη θέση και τα στοιχεία της 
πράξης διορισμού του αρμόδιου διευθυντικού στελέχους 
ως Υπεύθυνου Συμμόρφωσης και του αναπληρωτή του, 
που έχουν ορισθεί σύμφωνα με το άρθρο 4 παράγραφος 
10 του ν. 2331/1995. 

(β) Αντίγραφο των εσωτερικών διαδικασιών ελέγχου 
και επικοινωνίας που έχουν θεσπίσει εγγράφως για να 
προλαμβάνουν και εμποδίζουν τη διενέργεια συναλ¬ 
λαγών που συνδέονται με νομιμοποίηση εσόδων από 
εγκληματικές δραστηριότητες. 

2. Σε περίπτωση μεταβολής του Υπεύθυνου Συμμόρ¬ 
φωσης ή σε περίπτωση σημαντικών μεταβολών στις 
διαδικασίες εσωτερικού ελέγχου και επικοινωνίας, 
υποχρεούνται να γνωστοποιούν στην Επιτροπή Κεφα¬ 
λαιαγοράς εγγράφως τις μεταβολές αυτές εντός 10 
εργασίμων ημερών, αφότου τίθενται σε ισχύ. 

3. Οι Εταιρείες υποβάλλουν στην Επιτροπή Κεφαλαια¬ 
γοράς κάθε χρόνο εντός του μηνός Μαρτίου κάθε ημε¬ 
ρολογιακού έτους Ετήσια'Εκθεση, που θα περιλαμβάνει 
τις πιο κάτω πληροφορίες: 

(α) Συνοπτικές πληροφορίες για τα σημαντικά μέτρα 
που λήφθηκαν και διαδικασίες που υιοθετήθηκαν κατά 
τη διάρκεια του έτους. 

(β) Τους ελέγχους που διενεργήθηκαν για την αξιο¬ 
λόγηση της επάρκειας των διαδικασιών δέουσας επι¬ 
μέλειας κατά τον προσδιορισμό της ταυτότητας των 
πελατών, καθώς και το πεδίο αυτών των ελέγχων (δια¬ 
δικασίες, συναλλαγές, βαθμός κατάρτισης υπαλλήλων 
κ.λπ.). 

(γ) Τις τυχόν σημαντικές ελλείψεις και αδυναμίες που 
έχουν εντοπισθεί, ιδίως στις διαδικασίες εσωτερικής 
αναφοράς ύποπτων και ασυνηθών συναλλαγών ή συναλ¬ 
λαγών χωρίς προφανή οικονομικό ή νόμιμο σκοπό, στην 
ποιότητα των αναφορών και στην έγκαιρη διεκπεραίωσή 


τους, καθώς και τις ενέργειες και εισηγήσεις που έχουν 
γίνει για λήψη διορθωτικών μέτρων. 

(δ) Τον αριθμό αναφορών ύποπτων και ασυνηθών 
συναλλαγών που υποβλήθηκαν από υπαλλήλους της 
Εταιρείας προς τον Υπεύθυνο Συμμόρφωσης, καθώς 
και τον κατά προσέγγιση χρόνο που μεσολαβεί από 
την συναλλαγή μέχρι την αποστολή της αναφοράς στον 
Υπεύθυνο Συμμόρφωσης. 

(ε) Τον αριθμό αναφορών ύποπτων και ασυνηθών 
συναλλαγών που υποβλήθηκαν από τον Υπεύθυνο 
Συμμόρφωσης στην Εθνική Αρχή, καθώς και τον κατά 
προσέγγιση χρόνο που μεσολαβεί από τη λήψη της 
αναφοράς από τους υπαλλήλους της Εταιρείας μέχρι 
την αποστολή της στην Εθνική Αρχή. 

(στ) Τα εκπαιδευτικά σεμινάρια που παρακολούθησε ο 
Υπεύθυνος Συμμόρφωσης και το περιεχόμενό τους. 

(ζ) Πληροφορίες αναφορικά με την εκπαίδευση και 
επιμόρφωση που έγινε στο προσωπικό κατά τη διάρκεια 
του έτους, αναφέροντας τον αριθμό των σεμιναρίων 
που παρακολουθήθηκαν, τη διάρκειά τους, τον αριθμό 
και τη θέση των υπαλλήλων που συμμετείχαν. 

4. Πέραν της υποχρέωσης που προβλέπεται από το 
Άρθρο 4 παρ. 9α δδ) του ν. 2331/1995, οι Εταιρείες θα 
πρέπει να ενημερώνουν την Επιτροπή Κεφαλαιαγοράς 
για την περίπτωση που οι θυγατρικές εταιρείες και τα 
υποκαταστήματά τους στο εξωτερικό απαγορεύεται 
πλήρως ή μερικώς από τη σχετική αλλοδαπή νομοθεσία 
να εφαρμόσουν τις πολιτικές, διαδικασίες και ελέγχους 
του ομίλου για την πρόληψη της νομιμοποίησης εσόδων 
από εγκληματικές δραστηριότητες και της χρηματοδό¬ 
τησης της τρομοκρατίας. 

Αρθρο 17 

Εκπαίδευση Προσωπικού 

Οι Εταιρείες λαμβάνουν τα κατάλληλα μέτρα ώστε 
οι υπάλληλοί τους να λάβουν γνώση της ισχύουσας 
νομοθεσίας, των κανονιστικών αποφάσεων και εγκυκλί¬ 
ων καθώς και των εσωτερικών διαδικασιών. Τα μέτρα 
αυτά περιλαμβάνουν, μεταξύ άλλων, τη συμμετοχή των 
αρμοδίων υπαλλήλων σε ειδικά προγράμματα συνεχούς 
κατάρτισης και επιμόρφωσης, τα οποία τους εκπαιδεύ¬ 
ουν στο να εντοπίζουν τις δραστηριότητες που τυχόν 
συνδέονται με τη νομιμοποίηση εσόδων από εγκλημα¬ 
τικές δραστηριότητες ή τη χρηματοδότηση της τρο¬ 
μοκρατίας και τους διδάσκουν να ενεργούν σωστά σε 
παρόμοιες περιπτώσεις. 

Αρθρο 18 

1. Η παρούσα ισχύει από την 1η Μαρτίου, 2007. 

2. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού. 

3. Από την έναρξη ισχύος της παρούσας απόφασης 
καταργείται η υπ’ αριθμ. 108/27.5.1997 απόφαση και οι 
Εγκύκλιοι 8, 13, 14, 16, 17 και 27 της Επιτροπής Κεφα¬ 
λαιαγοράς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

ΠΑΡΑΡΤΗΜΑ I 


Αποδεκτά έγγραφα για την πιστοποίηση της ταυτότητας του πελάτη θεωρούνται το δελτίο 
αστυνομικής ή στρατιωτικής ταυτότητας και το διαβατήριο. 

Τα στοιχεία και τα έγγραφα που απαιτούνται περιλαμβάνουν τα εξής: 

Φυσικά Πρόσωπα 


ΣΤΟΙΧΕΙΑ ΠΙΣΤΟΠΟΙΗΣΗΣ ΤΑΥΤΟΤΗΤΑΣ 
Ονοματεπώνυμο και πατρώνυμο 

- Αριθμός δελτίου ταυτότητας ή διαβατηρίου 
και εκδούσα αρχή 

- Υπόδειγμα υπογραφής πελάτη 

- Παρούσα διεύθυνση κατοικίας 


Ασκούμενο επάγγελμα και παρούσα 
Επαγγελματική διεύθυνση 


- Αριθμός φορολογικού μητρώου (ΑΦΜ) 


ΕΓΓΡΑΦΑ ΠΙΣΤΟΠΟΙΗΣΗΣ ΤΑΥΤΟΤΗΤΑΣ 
Δελτίο Αστυνομικής Ταυτότητας 
Διαβατήριο σε ισχύ 
Ταυτότητα υπηρετούντων στα Σώματα 
Ασφαλείας και στις Ένοπλες Δυνάμεις 

Πρόσφατος λογαριασμός Οργανισμού 
Κοινής Ωφελείας 

Μισθωτήριο Συμβόλαιο που έχει κατατεθεί 
σε Οικονομική Εφορία 
Εκκαθαριστικό Σημείωμα Οικονομικής 
Εφορίας 

Ισχύουσα άδεια διαμονής ή παραμονής 

Βεβαίωση του εργοδότη 
Εκκαθαριστικό Σημείωμα Οικονομικής 
Εφορίας 

Αντίγραφο τελευταίας μισθοδοσίας 
Δήλωση έναρξης επιτηδεύματος 
Επαγγελματική ταυτότητα 
Παραστατικό Ασφαλιστικού Φορέα 

Εκκαθαριστικό Σημείωμα Οικονομικής 
Εφορίας 


Νομικά Πρόσωπα 

Α Ανώνυιιες εταιρίες και εταιρίες περιορισιιέντκ ευθύνης : 

Υποβολή του Φύλλου Εφημερίδος της Κυβερνήσεως (Φ.Ε.Κ.) του Τεύχους Ανωνύμων 

Εταιριών και Εταιριών Περιορισμένης Ευθύνης όπου έχει δημοσιευθεί περίληψη του 

καταστατικού της Α.Ε. ή της Ε.Π.Ε., το οποίο περιέχει εκτός των άλλων: 

♦ την επωνυμία, την έδρα, τον σκοπό, τον αριθμό των μελών του διοικητικού συμβουλίου 
και τα ονόματα των διαχειριστών της Εταιρίας Περιορισμένης Ευθύνης (Ε.Π.Ε.), 

* τον τρόπο εκπροσώπησης της εταιρίας, 

* τον αριθμό και χρονολογία της απόφασης της αρχής που ενέκρινε τη σύσταση της 
ανώνυμης εταιρίας ή τον αριθμό της πράξης καταχώρισης του άρθρου 8, παραγρ. 1 του 
Ν. 3190/1955 «περί εταιριών περιορισμένης ευθύνης», 

♦ τα Φ.Ε.Κ. με τις τυχόν τροποποιήσεις του καταστατικού που αφορούν τα παραπάνω, 

• τα στοιχεία ταυτότητας των νομίμων εκπροσώπων και όλων των ατόμων που είναι 
εξουσιοδοτημένα να χειρίζονται το λογαριασμό της εταιρίας. 

Β Ποοσωπικέο εταιρίεα 

• Υποβολή επικυρωμένου αντιγράφου του αρχικού εταιρικού συμφώνου που έχει κατατεθεί 
στο πρωτοδικείο καθώς και τυχόν τροποποιήσεων του. 

• υποβολή των στοιχείων ταυτότητας των νομίμων εκπροσώπων και όλων των προσώπων 
που είναι εξουσιοδοτημένα να χειρίζονται το λογαριασμό της εταιρίας. 

Γ Λοιπά Νομικά Πρόσωπα : 

• υποβολή των προβλεπόμενων νομιμοποιητικών εγγράφων επικυρωμένων από Δημόσια 

Αρχή, 

• υποβολή των στοιχείων ταυτότητας των νομίμων εκπροσώπων και όλων των προσώπων 
που είναι εξουσιοδοτημένα να χειρίζονται το λογαριασμό της εταιρίας. 

ΠΑΡΑΡΤΗΜΑ II 

ΤΑΥΤΟΤΗΤΑ ΤΟΥ ΠΡΑΓΜΑΤΙΚΟΥ ΔΙΚΑΙΟΥΧΟΥ 


Ο κάτωθι υπογράφων, ενεργώντας ως νόμιμος εκπρόσωπος, της εταιρίας 


δηλώνω με την παρούσα (σημειώσατε με X) ότι: 


(Η Εταιρία) 


□ είμαι ο πραγματικός δικαιούχος των περιουσιακών στοιχείων της Εταιρίας 

□ ο πραγματικός δικαιούχος των περιουσιακών στοιχείων της Εταιρίας είναι: 


Ονοματεπώνυμο: 
Διεύθυνση:. 


Στοιχεία Ταυτότητος / Διαβατηρίου:. 

Ο κάτωθι υπογράφων αναλαμβάνω την υποχρέωση να ενημερώνω την ΕΠΕΥ αμελλητί για 
κάθε αλλαγή του πραγματικού δικαιούχου ή των στοιχείων του. 


Ημερομηνία:. 

Ονοματεπώνυμο: 


Υπογραφή: 

Αριθμ. 4685 (3) 

Σύσταση και Λειτουργία Τεχνικής Υπηρεσίας της Ιε¬ 
ρός Μητροπόλεως'Ελευθερουπόλεως. 

ΤΟ ΜΗΤΡΟΠΟΛΙΤΙΚΟΝ ΣΥΜΒΟΥΛΙΟΝ 

ΤΗΣ ΙΕΡΑΣ ΜΗΤΡΟΠΟΛΕΩΣ ΕΛΕΥΘΕΡΟΥΠΟΛΕΩΣ 
Πράξις 12 

Έχοντας υπόψει: 

α. Τας σχετικός διατάξεις του ν. 590/1077 «Περί Κατα¬ 
στατικού Χάρτου της Εκκλησίας της Ελλάδος». (Φ.Ε.Κ. 
146 Α'). 

β. Τάς σχετικός διατάξεις του υπ’ αριθμ. 8/1978 Κανο¬ 
νισμού της Ιεράς Συνόδου της Εκκλησίας της Ελλάδος 
«Περί Ιερών Ναών και Ενοριών». 

γ. Την ανάγκην οργανώσεως Τεχνικής Υπηρεσίας 
παρά τη Ιερά Μητροπόλει, διά έκτέλεσιν των Εκκλη¬ 
σιαστικών Έργων. 

δ. Την ανάγκην καθορισμού των Όργάνων Τεχνικής 
Υπηρεσίας, όπως αυτά προβλέπονται από τον ν. 1418/ 
1984, το π.δ. 609/1985 και το π.δ. 23/1993 διά την αντιμε¬ 
τώπισή της εκτελέσεως των έργων της Ιεράς Μητρο- 
πόλεως, τα όποια χρηματοδοτούνται από τάς Δημόσιας 
Επενδύσεις, καθώς και από τας επενδύσεις των «Κοινο¬ 
τικών Πλαισίων Στήριξης» ή εξ’ ετέρας νομίμου πηγής. 

ε. Το υπ’ αριθμ. 1243/806/28.4.2004 εγκύκλιον σημεί¬ 
ωμα της Ιεράς Συνόδου της Εκκλησίας της Ελλάδος 
«Περί συστάσεως Τεχνικής Υπηρεσίας εις τάς Ιεράς 
Μητροπόλεις». 

Ορίζει τα ως κάτωθι: 

1. Ως Αναθέτουσα Αρχή κατά την έννοιαν του π.δ. 
23/1993, ορίζεται επίσης το Μητροπολιτικόν Συμβούλιον 
της Ιεράς Μητροπόλεως Ελευθερουπόλεως. 

2. Ως Προϊσταμένη Αρχή, κατά την έννοιαν του 
ν. 1418/1984 και του π.δ. 609/1985, ορίζεται επίσης το 
Μητροπολιτικόν Συμβούλιον της Ιεράς Μητροπόλεως 
Ελευθερουπόλεως. 

3. Ως Διευθύνουσα Υπηρεσία, κατά την έννοιαν του 
ν. 1418/1984 και του π.δ. 609/1985, ορίζεται ή Τεχνική 
Υπηρεσία της Ιεράς Μητροπόλεως Ελευθερουπόλεως. 

4. Ως Επιβλέπουσα Υπηρεσία, ορίζονται τα μέλη της 
Τεχνικής Υπηρεσίας, τα οποία ασκούν τά καθήκοντα 
επιβλέποντος Μηχανικού κατ’ ανάθεσιν. Επί πλέον καθή¬ 
κοντα επιβλέποντος Μηχανικού δύνανται να ανατεθούν 
και εις έτερα πρόσωπα, ιδιώτας Μηχανικούς, οίτινες δύ- 
νανται να προσληφθούν εκ της Ιεράς Μητροπόλεως, διά 
συμβάσεως ορισμένου έργου ή ορισμένου χρόνου, προς 
κάλυψιν των αναγκών των εργολαβιών, αι οποίαι δεν 
δύνανται νά καλυφθώσιν υπό της Τεχνικής Υπηρεσίας. 

5. Ως Τεχνικόν Συμβούλιον, κατά τήν έννοιαν του 
ν. 1418/1984 και του π.δ. 609/1985, ορίζεται το Τεχνικόν 
Συμβούλιον της οικείας Νομαρχίας, η οποία γνωματεύει, 
εισηγείται και εποπτεύει επί των υπό εκτέλεσιν έργων 
και τυχόν ανακυψάντων διαφορών και προβλημάτων 
επ’ αυτών. 

6. Η εφαρμογή του θεσμικού πλαισίου εκτελέσεως 
των Δημοσίων Έργων διέπει τας καταρτισθησομένας 
Συμβάσεις εκτελέσεως έργων της Ιεράς Μητροπόλεως, 
υπό την έννοιαν ισχύος τών διατάξεών του, ως συμβα¬ 
τικών ρητρών. 


7. Διαφωνίας αίτινες τυχόν προκύψουν, επιλύονται 
εις τα αρμόδια Δικαστήρια, με βάσιν την καθ’ ύλην 
και τόπον αρμοδιότητα, όπως αύτη ορίζεται από το 
Κ.Π.Α., μετά την εξάντλησιν της Προδικασίας, όπως αύτη 
προβλέπεται δια του ν. 1418/1984 και του π.δ. 609/1985, 
αποφαινομένου επί τών αιτήσεων θεραπείας, του Μη- 
τροπολιτικού Συμβουλίου της Ιεράς Μητροπόλεως. 

8. Η σύνταξις μελετών των προς εκτέλεσιν έργων, 
πραγματοποιείται υπό της Τεχνικής Υπηρεσίας, η δε 
θεώρησις αυτών υπό του Προϊσταμένου αυτής. 

9. Διά την δημοπράτησιν των έργων, αι συνταχθείσαι 
μελέται εγκρίνονται υπό της Προϊσταμένης Αρχής, δη¬ 
λαδή, το Μητροπολιτικόν Συμβούλιον, τό όποιον εγκρίνει 
και την σχετικήν διακήρυξιν. 

10. Εις περίπτωσιν, καθ’ ην η Τεχνική Υπηρεσία αδυ¬ 
νατεί να συντάξη και να εκπονήση τας σχετικός Μελέ- 
τας, δύναται να ανατεθή η εκπόνησις αυτών εις ειδικόν 
έμπειρον επί του προς έκτέλεσιν έργου Μηχανικόν, κα¬ 
τόπιν αποφάσεως της Προϊσταμένης Αρχής, και μετά 
εισήγησιν του Τεχνικού Συμβουλίου. Αι μελέται, αι οποίαι 
συντάσσονται υπό τρίτων, θεωρούνται υπό της Τεχνι¬ 
κής Υπηρεσίας και εγκρίνονται υπό της Προϊσταμένης 
Αρχής. 

11. Κατά ταύτα η οργάνωσις της Τεχνικής Υπηρεσί¬ 
ας διά την έκτέλεσιν Εκκλησιαστικών Έργων εις την 
Ιερόν Μητρόπολιν Ελευθερουπόλεως καθορίζεται ως 
κάτωθι: 

Α. Η Προϊσταμένη Αρχή και η Αναθέτουσα Αρχή είναι 
το Μητροπολιτικόν Συμβούλιον της Ιεράς Μητροπόλεως 
Ελευθερουπόλεως. 

Β. Η Διευθύνουσα Υπηρεσία, είναι η Τεχνική Υπηρε¬ 
σία της Ιεράς Μητροπόλεως η οποία στελεχώνεται εκ 
Μηχανικών. 

Αι αρμοδιότηται της Τεχνικής Υπηρεσίας είναι: 

Εκπονεί τας μελέτας των τεχνικών και καλλιτεχνι¬ 
κών έργων, παρακολουθεί και εγκρίνει τας μελέτας 
που εκπονούν ιδιώτες Μηχανικοί για τα έργα της Ιε¬ 
ράς Μητροπόλεως, επιβλέπει και ελέγχει τας κατασκευ- 
άς, επισκευάς και συντηρήσεις των έργων Αυτής που 
εκτελούνται είτε με Ανάδοχον είτε με Αυτεπιστασίαν, 
συμφώνως με τας διατάξεις του Καν. 55/1974 της Ιεράς 
Συνόδου της Εκκλησίας της Ελλάδος τας συμπληρωμα¬ 
τικός των αντιστοίχων ν. 718/1977 και 1418/1984 μετά των 
εκτελεστικών τους προεδρικών διαταγμάτων και των 
συμπληρωματικών και τροποποιητικών αυτών Νόμων, 
όπως ισχύουν έως σήμερον. 

Η Διεύθυνσις της Τεχνικής Υπηρεσίας ασκείται υπό 
στελέχους με τυπικά προσόντα, τα απαιτούμενα εκ των 
κειμένων διατάξεων περί Δημοσίων και Εκκλησιαστικών 
υπαλλήλων και επί πλέον έχοντα: Δίπλωμα Μηχανικού 
Α.Ε.Ι. μετά δεκαετούς αποδεδειγμένης εμπειρίας εις 
μελέτας και επιβλέψεις τεχνικών έργων, αρτίαν γνώσιν 
μιας ξένης γλώσσης κατά προτίμησιν τής Αγγλικής καί 
αρτίαν γνώσιν χρήσεως και προγραμμάτων Η/Υ. 

Η παρούσα Πράξις να δημοσιευθή εις την Εφημερίδα 
της Κυβερνήσεως. 

Εν Ελευθερουπόλει τη 22α Μάΐου 2006 
Ο Μητροπολίτης 

ΐ Ο Ελευθερουπόλεως ΧΡΥΣΟΣΤΟΜΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΑΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θιιγο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή Οΰ: 


Τεύχος 

Περίοδος 

ευκο 

Τεύχος 

Περίοδος 

Ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οά-Γοιυ από εκείνα που διατίθενται σε ηλεκτρονική μορφή και μέχρι 100 σελίδες σε 5 ευτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευ το ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (αχ: 210 - 4071010 ίπίετηθΐ: ΙιΗρ://νννννν.βΙ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιπίετηβ) 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέοεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α’), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 ουτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απά Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Γιΐΐρ://νννννν· 0 ΐ.αι - β-πταίΙ: ννσί)ΐη35ΐθτ@0ΐ.ατ 















